నల్లా సురేష్ రెడ్డి

నల్లా సురేష్ రెడ్డి (జననం: ఆగస్టు 23, 1988) భారతదేశానికి చెందిన ఒక ప్రముఖ సామాజిక కార్యకర్త, విద్యావేత్త, దాత. ఆయన శ్యామల గోపాలన్  ఎడ్యుకేషనల్ ఫౌండేషన్ (SGEF) వ్యవస్థాపకుడిగా, ఛైర్మన్‌గా ప్రసిద్ధి చెందాడు. విద్య, ఆరోగ్యం, పర్యావరణ పరిరక్షణ, సాంస్కృతిక వారసత్వ పునరుద్ధరణ రంగాలలో ఆయన చేసిన కృషికి జాతీయ, అంతర్జాతీయ స్థాయిలో గుర్తింపు లభించింది.
ప్రారంభ జీవితం, విద్యాభ్యాసం
నల్లా సురేష్ రెడ్డి తెలంగాణ రాష్ట్రం, భద్రాద్రి కొత్తగూడెం జిల్లాలోని పాల్వంచ పట్టణంలో జన్మించాడు. ఆయన చిన్ననాటి నుంచే గ్రామీణ ప్రాంతాల్లో నెలకొన్న ఆర్థిక అసమానతలు, విద్య, ఆరోగ్య సేవలు సరిగా అందుబాటులో లేని పరిస్థితులను ప్రత్యక్షంగా చూశాడు. ఈ అనుభవాలు ఆయనలో సమాజసేవ చేయాలనే కోరికను పెంచాయి. తన విద్యాభ్యాసం పూర్తి చేసిన తర్వాత వ్యాపార రంగంలో విజయం సాధించినప్పటికీ, సమాజ సేవనే తన జీవిత లక్ష్యంగా ఎంచుకున్నాడు.
వ్యక్తిగత జీవితం
సురేష్ రెడ్డి గారి నినాదం "సేవలోనే సత్యం, విద్యలోనే స్వేచ్ఛ, ఆరోగ్యంలోనే ఆనందం." స్థానిక సమాజాన్ని భాగస్వామ్యం చేస్తూ, సమస్యలకు శాశ్వత పరిష్కారాలను కనుగొనడం ఆయన పనితీరులోని ప్రత్యేకత.
శ్యామల గోపాల్ ఎడ్యుకేషనల్ ఫౌండేషన్ (SGEF)
2018లో స్థాపించిన Shyamala Gopalan Educational Foundation (SGEF) ద్వారా నల్ల సురేష్ రెడ్డి విస్తృతమైన సామాజిక కార్యక్రమాలను నిర్వహిస్తున్నారు. ఈ ఫౌండేషన్ ప్రధాన లక్ష్యాలు:

విద్య: అంతర్జాతీయ ప్రమాణాలతో కూడిన శ్రీ వరల్డ్ స్కూల్ స్థాపన, పేద విద్యార్థులకు స్కాలర్‌షిప్‌లు, పుస్తకాలు పంపిణీ చేయడం చేశాడు.

ఆరోగ్యం: ఉచిత వైద్య శిబిరాలు, రక్తదాన శిబిరాలు నిర్వహించడం. ముఖ్యంగా వినికిడి లోపం ఉన్నవారికి హియరింగ్ ఎయిడ్స్, అలాగే కంటి చూపు సమస్యలున్న పేదలకు ఉచిత ఆపరేషన్లు చేయించడం చేశాడు.

సామాజిక భద్రత: చిన్న వ్యాపారులు మరియు ఆటో డ్రైవర్ల కుటుంబాలకు ఆర్థిక భద్రత కల్పించడానికి ₹5 లక్షల వరకు గ్రూప్ బీమా పథకాన్ని అమలు చేయడం చేశాడు.

వారసత్వ పునరుద్ధరణ: చారిత్రక మరియు సాంస్కృతిక ప్రాముఖ్యత కలిగిన కాకతీయ యుగ దేవాలయాలను పునరుద్ధరించడం. గుడిపాడు గ్రామంలోని ఒక దేవాలయాన్ని ₹1 కోటి వ్యయంతో పునరుద్ధరిస్తున్నారు.

ఆదివాసీల ఆరోగ్య సంరక్షణ: 60 మందికి పైగా పేద ఆదివాసీలకు ఉచితంగా కంటి ఆపరేషన్లు చేయించి చూపును పునరుద్ధరించారు.

గ్రామీణ అభివృద్ధి: పాఠశాలలు, ఆరోగ్య కేంద్రాల నిర్మాణానికి ఆర్థిక మద్దతు అందించారు.
సాంస్కృతిక పరిరక్షణ: అంతరించిపోతున్న పురాతన దేవాలయాల పునరుద్ధరణకు కృషి చేస్తున్నారు.

అంతర్జాతీయ గుర్తింపు: నల్లా సురేష్ రెడ్డి గారి సేవా కార్యక్రమాలను గుర్తించి, అమెరికా ఉపరాష్ట్రపతి కమలా హారిస్ నిర్వహించిన రెండు హాలిడే రిసెప్షన్‌లకు ఆహ్వానించబడ్డారు. వాషింగ్టన్, D.C.లో జరిగిన అనేక సేవా కార్యక్రమాలు మరియు ప్రవాస భారతీయ సదస్సులలో పాల్గొన్నారు.

 ప్రభావం 
నల్లా సురేష్ రెడ్డి గారి కృషి వల్ల వందలాది మంది విద్యార్థులు, పేద ప్రజలు లబ్ధి పొందారు. ఆయన సమాజంలో పేదరికం, నిరక్షరాస్యత మరియు ఆరోగ్య సమస్యలను తగ్గించడానికి గణనీయమైన కృషి చేస్తున్నారు. ఈ కృషి తెలంగాణతో పాటు దేశవ్యాప్తంగా ఆయనకు మంచి పేరు తెచ్చిపెట్టింది.

 మూలాలు 

వర్గం:వ్యవస్థాపకులు
వర్గం:పర్యావరణ పరిరక్షణ
వర్గం:పర్యావరణ ఉద్యమకారులు
వర్గం:తెలంగాణ
వర్గం:సామాజిక విశ్లేషకులు
వర్గం:సామాజిక కార్యకర్త
వర్గం:వ్యాపార సంస్థలు
వర్గం:సేవలు
వర్గం:భద్రాద్రి కొత్తగూడెం జిల్లా